Аԥсны
Ажәабжьқәа Sputnik Аԥсны аҟны
Аԥсны Аԥгаԥсатә фонд шәарақәак ирыцнаҵар алшоит
© Sputnik / Леон Адлейба Новорожденный ребенок
© Sputnik / Леон Адлейба
Ашәарақәа рхышәаҵышәа ашьҭыхра азырхоуп ахшара иираан аҭаацәара ацхыраара рыҭара.
АҞӘА, абҵара 3 – Sputnik. Аԥсны Аԥгаԥсатә фонд шәарақәак ирыцҵазарц Аминистрцәа реилазаарахь ажәадгала ҟанаҵоит ҳәа арадио Sputnik иазеиҭалҳәеит афонд ахантәаҩы ихаҭыԥуаҩ Ирма Ҷантуриаԥҳа.
Заҟа ацҵахар алшо атәы Ҷантуриаԥҳа илымҳәеит. Лара илҳәеит иахьазы ахшара иираз иҟарҵо ашәара 13500 мааҭ ыҟоуп ҳәа.
"Аԥарашәара ҿыц ареспубликаҿ афонд ахарџьқәа ирыцнаҵоит. Уи адагьы уаанӡа ҩыџьа ахәыҷқәа еициргьы аӡәы изыршәоз акәын иаҳшәоз. Ари аҭагылазаашьагьы еиҭаҳкуеит", - ҳәа лҳәеит Ҷантуриаԥҳа.
Убри аан иазгәалҭеит ахәыҷқәа рира еиҳа ианылаҟәу аамҭазы ҩыџьала рира ахыԥхьаӡара еиҳахеит ҳәа.
Афонд ахантәаҩы ихаҭыԥуаҩ Ирма Ҷантуриаԥҳа лажәақәа рыла, ашәарақәа рзы ареспубликаҿы ахшара зауз реиԥш анҭыҵ изаузгьы рыдҵаалоит.
"2016 шықәса раахыс аира астатистика мҩаԥаагоит. Иара еиҳа-еиҳа еиҵахоит. Ахәыҷы ииразы ашәарақәа фымз имҩаԥаагоит. 2017 шықәсазы 2050-ҩык аԥара рзаҳшәозҭгьы, сынтәа - 1018-ҩык", - лҳәеит Ҷантуриаԥҳа.
Лара лгәаанагарала, Аԥгаԥса афонд адемографиа ашьҭыхра иазырхоуп асоциалтәи аҳәынҭқарратәи шәарақәа рымҩаԥгарала.
Агәабзиарахьчара аминистрра адыррала, 2021 шықәса ҳҭалазар, ареспубликаҿ иихьеит 1000-ҩык ахәыҷқәа, 2020 шықәса иара абри аамҭа иаҿуырԥшуазар, сынтәа 113-ҩык рыла еиҵоуп.